lærermatvogn

Velkommen til ressurssiden for matvognoppgaven!

I denne oppgaven skal elevene åpne en notebookfil, og bruke utklippsverktøy for å vise frem svarene de kom frem til.

Dette er en rik oppgave, der elevene får muligheter til å utforske. Første del av oppgaven handler om kombinatorikk, da eleven skal finne ut hvor mange forskjellige menyer man kan bestille i matvogna. Deretter får elevene oppgitt sannsynligheten for å få cola i en tilfeldig valgt meny; 4/8. Her kommer de inn på gunstige over mulige. Etter at de har diskutert dette går de videre til å finne sannsynligheten for å få sprite og is.

Det er viktig at lœreren stiller oppfølgingsspørsmål og hjelper elevene videre med oppgaven.

Nedenfor har vi laget noen forslag til hvordan du kan tilpasse oppgaven ved å bruke disse oppfølgingsspørsmålene, både til den svake og sterke eleven.

Videre utfordring til elevene:
 * Hva hvis det hadde vært tomt for kake og muffins?
 * Hva hvis vi i tillegg til pizza kunne valgt pølse?
 * Klarer du å finne et system?

Hjelp til elever som synes dette er vanskelig:
 * Hvor mange bestilinger kunne vi laget dersom vi hadde hatt cola, pizza og is?
 * Her kan du legge/ta bort retter etterhvert for å utfordre eleven.

